Max Brod

Max Brod (naskiĝis la 27-an de majo 1884 en Prago, tiuepoke en Aŭstrio-Hungario; mortis la 20-an de decembro 1968 en Tel Aviv) estis bohemia germanlingva juda verkisto, tradukisto kaj komponisto.

Dum sia studado de juro ĉe la Germana Universitato de Prago li konatiĝis kun Franz Kafka, kies verkaron kaj biografion li eldonis post lia morto.

En Ĉeĥoslovakio post 1918 Brod laboris en gazetara fako de la registaro, publikigadis teatrajn kaj muzikajn kritikojn kaj eseojn kaj verkis proprajn romanojn, poemojn, teatraĵojn kaj filozofiajn verkojn. En 1939 li fuĝis antaŭ nazioj en Palestinon, kie li aktivis kie dramaturgo de la hebrea teatro Habimah. Li tradukis el la ĉeĥa, latina, hebrea kaj franca.

Malpli konata estas lia muzika verkaro. Liaj studfakoj ja estis - krom juro - muziko, komponado kaj piano. Li estis brila pianisto. Kiel komponisto li aktivis ĝis meze de la 1950-aj jaroj, li kreis precipe ĉambromuzikajn verkojn, inter ili 14 ciklojn de lidoj (lidociklojn, :de: Liederzyklus). Lia instruisto pri komponado estis disĉiplo de Antonín Dvořák, kies muziko kaj stilo forte influis ankaŭ Brod. Oni taksas Brod kiel reprezentanton de la "mediteranea skolo" en la muziko de moderna Israelo.

 Verkoj 
 Kampf um Wahrheit (Batalo pri la vero):
 Tycho Brahes Weg zum Gott (La vojo de Tycho Brahe al Dio, 1915)
 Rëubeni, Fürst der Juden (Reubeni, la juda princo, 1934 - renesanca romano el la malnova Prago)
 Galilei in Gefangenschaft (Galileo arestita, 1948)
 Diesseits und Jenseits (En ĉi tiu kaj en la transa mondoj, 1947 - filozofiaj eseoj)
 Leoš Janáček, Leben und Werk (Leoš Janáček, la vivo kaj verko, 1925)
 Streitbares Leben (Batalplena vivo, 1966 - aŭtobiografio)
 Der Prager Kreis (La Praga Rondo, 1966)
 Rebellische Herzen (Ribelemaj koroj, 1968)
 Franzi oder Eine Liebe zweiten Ranges (Franzi, aŭ duaranga amo, 1922)
 Leben mit einer Göttin (Vivo kun diino, 1923)
 Die Frau, nach der man sich sehnt (Virino, pri kiu oni sopiras, 1927)
 Stefan Rott, Oder Das Jahr der Entscheidung (Stefano Rott, aŭ Fatala jaro, 1931)
 Die verkaufte Braut. Der abenteurliche Lebensroman des Textdichters Karel Sabina (Vendita fianĉino. Aventura vivromano de libretisto Karel Sabina, 1962)
 Der Weg des Verliebten (La vojo de enamiĝinto, 1907)
 Gesang einer Giftschlange (Kanto de venena serpento, 1966)
 Tod den Toten! (Morton al mortintoj!, 1906)
 Ein tschechisches Dienstmädchen (Ĉeĥa servistino, 1910)
 Jugend in Nebel (Juneco en nebulo, 1959)
 Die Höhe des Gefühls (Kulmina emocio, 1913)
 Prager Sternenhimmel (Praga stelĉielo, 1966)

 Fotoj 
 Fotogalerio pri Franz Kafka
 Fotogalerio pri Franz Kafka  kun foto de Max Brod junaĝe kaj maljune
 Foto de Max Brod, ĉ. 50-jara

Kategorio:Ĉeĥaj verkistoj
Kategorio:Ĉeĥaj romanistoj
Kategorio:Aŭstraj tradukistoj
Kategorio:Aŭstraj klasikaj komponistoj
Kategorio:Ĉeĥaj tradukistoj
Kategorio:Ĉeĥaj klasikaj komponistoj
Kategorio:Germanaj muzikaj kritikistoj
Kategorio:Judaj verkistoj
Kategorio:Tradukistoj el la ĉeĥa lingvo
Kategorio:Tradukistoj al la germana lingvo
Kategorio:Germanlingvaj verkistoj
Kategorio:Ĉeĥaj judoj